Manny Pacquiao
Emanuel „Mani” Dapidran Pakjao (; Kibave, Bukidnon, 17. decembar 1978) je filipinski profesionalni bokser i političar.

Biografija 
Emanuel Pakjao je prvi bokser koji je postao svetski prvak u 8 različitih bokserskih težinskih kategorija, u kojima je osvojio deset naslova svetskog prvaka. Takođe je i prvi boksač koji je linearno osvojio naslov u četiri različite kategorije. Ima nadimke „Mani” i „Pakman”.

Prozvan je „borcem decenije” za 2000-te. Više puta proglašen je borcem godine.

Osim boksa, Pakjao se bavio i glumom, muzikom te politikom. U maju 2010, izabran je u Zastupnički dom Filipina, a predstavlja pokrajinu Sarangani. Uživa veliku popularnost na Filipinima. Jedan je od najplaćenijih sportaša na svetu s 32 miliona dolara prihoda.

Nosio je filipinsku zastavu na otvaranju Olimpijskih igara u Pekingu 2008. godine, premda nije na njima ni nastupao. To je bila ideja tadašnje filipinske predsednice Glorije Makapagal-Arojo.

O Pakjau je snimljen filipinski film Pakjao: Film (). Prvi je filipinski sportaš koji se pojavio na poštanskoj marki. Bio je na popisu najuticajnih ljudi sveta časopisa Tajm za 2009. godinu, ponajviše zbog velike popularnosti i humanitarnih aktivnosti na Filipinima. Počasni je član američke košarkaške NBA momčadi Boston seltiksi.

Početkom 2013. dobio je upozorenje da su se kod njega počeli pojavljivati prvi znakovi Parkinsonove bolesti te da bi mu bilo najpametnije da završi svoju borilačku karijeru.

Mejveder vs. Pakjao 

Flojd Mejveder se 2. maja 2015. godine u MGM-ovoj Grand garden areni u Las Vegasu suočio sa Manijem Pakjaom, i to nakon pregovora koji su trajali nekoliko godina. Mejveder je rano diktirao tempo koristeći svoj kroše, a tokom borbe njegova odbrana je činila da Pakjao konstantno promašuje (Pakjao je pogodio samo 19 % svojih udaraca); uzvraćao je Pakjau konstantno svojom desnom rukom tokom borbe te ga tako svladao. Mejveder je pobedio jednoglasnom odlukom sudija, rezultatom 118—110, 116—112 i 116—112. 16 od 18 medija je presudilo borbu u njegovu korist. U danima nakon borbe, mnogi ljudi su smatrali da meč nije ispunio očekivanja. Pakjao je otkrio medijima nakon meča da je imao povređenu desnu ruku koja ga je ograničavala sve vreme u toku borbe. „Pakjao se borio sa povredom u desnom ramenu koje će zahtevati operaciju”, preneo je Sports Illustrated. Mejveder, koji prvobitno nije imao planove za revanš sa Pakjaom, rekao je ESPN-ovom novinaru Stivenu E. Smitu da je otvoren za revanš nakon što se Pakjao oporavi od operacije ramena; međutim, 9. maja 2015. godine, Mejveder je izjavio: „Da li sam poslao poruku Stivenu E. Smitu i rekao da ću se boriti protiv njega [Pakjaa] ponovo? Da, ali sam se predomislio. U ovom trenutku, ne [želim se boriti], jer Pakjao je gubitnik, i kukavica.”

Boks rekord

Reference

Spoljašnje veze 

 

{

Filipinski bokseri